Maudhui: Ujumbe ulioandikwa na rais wa Marekani Donald Trump  tarehe 7 mwezi Oktoba ulishirikisha vitisho vya moja kwa moja vya kuangamiza kabisa uchumi wa Uturuki iwapo taifa hilo litavuka mpaka na kuendelea kupigana dhidi ya Wakurdi katika mpaka wake. 

Akinukuliwa rais huyo wa Marekani alionekana kutaka kudhibiti operesheni ya uvamizi huo ambao umepingwa na rais wa Uturuki Reccep Tayyip Erdogan katika eneo la Kaskazini mwa Syria  ili kuteka eneo ambalo halikuwa na vikosi vya Kikurdi ambavyo vinaonekana kuwa hatari na serikali ya Ankara.

Kufikia wakati huo , kizuizi pekee cha hatua ya Uturuki kuvamia eneo hilo ni uwepo wa wanajeshi wa Marekani ambao Trump alitangaza kuondoka kwake. 

Kama ilivyothibitishwa na Pentagon , mashambulizi yaliotekelezwa na Uturuki yalikuwa yakianguka mita 100 karibu na kambi yake ya kijeshi.

Suala hili lilizua wasiwasi kuhusu kudorora kwa uhusiano kati ya Uturuki na  Washington ambapo ilijibu kwa kuiwekea vikwazo vya kiuchumi. 

Sio kuhusu uhusiano wowote, Uturuki ipo katika eneo la kijiografia ambapo inalifanya taifa hilo kuwa daraja kati ya mashariki ya Ulaya, mashariki ya kati na katikati ya Asia. 

Uturuki ni mshirika rasmi wa Marekani kuhusu masuala ya ulinzi, ambapo jeshi la pili kubwa zaidi katika muungano wa Nato mbali na kwamba taifa hilo linahifadhi mabomu 50 ya kinyuklia ya Marekani ambayo yamehifadhiwa katika kambi moja ya wanahewa katika eneo la Incirlik, umbali wa kilomita 100 kutoka katika mpaka na Syria. 

Baada ya mashambulizi yalioagizwa na Erdogan, utawala wa Trump ulianza kuweka mipango ya kusafirisha silaha hizo ambazo kulingana na maafisa wakuu wa Marekani walionukuliwa na gazeti la 'The New York Times' zimekuwa chini ya uhifadhi wa Erdogan.

Lakini mabomu hayo yaliingiaje Uturuki?

Urithi wa vita baridi.

Uwepo wa mabomu hayo ya kinyuklia katika ardhi ya Uturuki  imekuwa siri kubwa kwa zaidi ya muongo mmoja. 

Kwa mujibu wa Jeffery Lewis, profesa wa  uthibiti wa silaha katika taasisi ya mafunzo ya kimataifa ya Middlebury  mjini California, kuna mataifa mengine...\nMaudhui yaliyotangulia yanaweza kufupishwa kama ifuatavyo:
Ulikuwa ujumbe wa twitter , lakini  lilikuwa kama tangazo la kutangaza vita vya kiuchumi.